Source: https://e-justice.europa.eu/content_maintenance_obligations-355-si-mt.do?member=1
Timestamp: 2019-10-14 19:37:55+00:00
Document Index: 1905221

Matched Legal Cases: ['qorti ', 'Qorti ', 'qorti ', 'Qorti ', 'Qorti ', 'Qorti ', 'Qorti ']

Obbligi ta' manteniment - Slovenja
Il-qrati distrettwali kollha (okrožna sodišča) huma kompetenti biex jittrattaw rikorsi għal dikjarazzjoni ta' eżegwibbiltà skont l-Artikolu 27(1).
L-appelli mressqa skont l-Artikolu 32(2) kontra deċiżjoni dwar rikors għal dikjarazzjoni ta' eżegwibbiltà jiġu ttrattati mill-qorti li tiddikjara li d-deċiżjoni hija titolu eżekuttiv.
Skont l-Artikolu 109 tal-Att dwar id-Dritt Internazzjonali Privat u l-Proċedura (Zakon o mednarodnem zasebnem pravu in postopku), l-appelli minn deċiżjonijiet dwar proċeduri ta' rimedju jitressqu lill-Qorti Suprema (Vrhovno sodišče).
Telefown: (01) 366 44 44
Skont l-Att dwar il-Proċedura Ċivili (Zakon o pravdnem postopku), il-proċeduri applikati fir-Repubblika tas-Slovenja għall-finijiet tal-Artikolu 19 huma, skont il-każ, "Ritrattazzjoni" (Obnova postopka) (l-Artikoli 394-401 tal-Att dwar il-Proċedura Ċivili) jew "Talba għal ritorn għall-istatus quo" (Zahteva za vrnitev v prejšnje stanje) (l-Artikoli 116-120 tal-Att dwar il-Proċedura Ċivili).
Għall-proċedura ta' rieżami u għall-finijiet tal-Artikolu 19 tar-Regolament, huma l-qrati distrettwali li għandhom ġuriżdizzjoni, speċifikatament il-qorti li tkun iddeċidiet fl-ewwel istanza.
L-isem u d-dettalji ta' kuntatt tal-awtorità ċentrali Slovena huma:
Fond għall-Boroż ta' Studju, l-Iżvilupp, id-Diżabilità u l-Manteniment (Javni štipendijski, razvojni, invalidski in preživninski sklad Republike Slovenije)
Telefown: (01) 4720 990
Posta elettronika: jpsklad@jps-rs.si
Sit web: http://www.jpi-sklad.si/
Ma hemm l-ebda korp pubbliku jew korp ieħor innominat.
Il-qrati lokali (okrajna sodišča) huma kompetenti fikwistjonijiet ta' eżekuzzjoni (l-Artikolu 5 tal-Att dwar l-Eżekuzzjoni u l-Mandati Kawtelatorji (Zakon o izvršbi in zavarovanju)).
Il-lingwa uffiċjali tal-qrati fir-Repubblika tas-Slovenja hija s-Sloven, ħlief fil-qrati elenkati hawn taħt, fejn il-lingwi uffiċjali huma s-Sloven u waħda mil-lingwi tal-komunitajiet nazzjonali:
Il-Qorti Distrettwali ta' Koper
Is-Sloven u t-Taljan
Il-Qorti Lokali ta' Koper
Il-Qorti Lokali ta' Piran
Il-Qorti Lokali ta' Lendava
Is-Sloven u l-Ungeriż
Għall-fini ta' komunikazzjoni ma' awtoritajiet ċentrali oħrajn, l-awtorità ċentrali fis-Slovenja approvat ukoll l-użu tal-Ingliż flimkien mal-użu tal-lingwi uffiċjali.